cyanic-selkie/wikianc huggingface dataset:
Βιτέρμπο
Ίδρυση
thumb|200px|left|[[Ετρούσκοι|Ετρούσκος στρατιώτης γύρω στο 500 π.χ.]] Η πρώτη καταγραφή για την πόλη ήταν το "κάστρο του Βιτέρμπο", το εξόπλισε ο Λομβαρδός βασιλιάς Δεζιδέριος στις προσπάθειες του να κατακτήσει την Ρώμη (773). Όταν οι πάπες απέκτησαν την Φραγκική υποστήριξη το Βιτέρμπο έγινε ένα από τα Παπικά Κράτη, οι αυτοκράτορες αμφισβήτησαν το καθεστώς ως την εποχή που έγινε ελεύθερη κοινότητα (1095). Σε μια εποχή που οι πάπες είχαν δυσκολίες να επιβάλουν την εξουσία τους στην Ρώμη το Βιτέρμπο έγινε η αγαπημένη κατοικία του πάπα Ευγένιου Γ΄ που πολιορκήθηκε στα τείχη της πόλης. Ο Φρειδερίκος Α΄ Βαρβαρόσσα έκανε το Βιτέρμπο έδρα του αντίπαπα Πασχάλη Γ΄ (1164). Τρία χρόνια αργότερα (1167) πήρε τον τίτλο της "Πόλης" και χρησιμοποιήθηκε σαν βάση σε εκστρατείες εναντίον της Ρώμης, αργότερα επεκτάθηκε αφού κατέστρεψε τη παλιά πόλη Φερέντο και κατέκτησε τα εδάφη των κατοίκων της (1172). Την εποχή εκείνη το Βιτέρμπο βρέθηκε σε ευημερία και ήταν από τις μεγαλύτερες πόλεις στην κεντρική Ιταλία με 60.000 κατοίκους. Ο Πάπας Ιννοκέντιος Γ΄ συγκάλεσε Συμβούλιο και αφόρισε το Βιτέρμπο (1207) επειδή ήταν η έδρα των αιρετικών Παταρίνων, στην συνέχεια ηττήθηκε από τους Ρωμαίους. Ο Όθων Δ΄ της Αγίας Ρωμαϊκής Αυτοκρατορίας συγκρούστηκε με τον πάπα (1210) και το Βιτέρμπο βρέθηκε ξανά σε πόλεμο με την Ρώμη.
Γουέλφοι και Γιβελλίνοι
Ο αυτοκράτορας Φρειδερίκος Β΄ Χοενστάουφεν ανάγκασε το Βιτέρμπο να υποστηρίξει τους Γιβελλίνους (1240), όταν οι κάτοικοι έδιωξαν τα Γερμανικά στρατεύματα ο αυτοκράτορας πολιόρκησε την πόλη αλλά χωρίς επιτυχία (1243). Το Βιτέρμπο από τότε έμεινε με φανατισμό πιστό στους Γουέλφους, την περίοδο 1257 - 1261 έγινε η έδρα του πάπα Αλεξάνδρου Δ΄ όπου πέθανε εκεί. Ο διάδοχος του Πάπας Ουρβανός Δ΄ εξελέγη στο Βιτέρμπο. Ο Πάπας Κλήμης Δ΄ επέλεξε το Βιτέρμπο σαν έδρα του για να συνεχίσει τον σκληρό πόλεμο που είχε ξεσπάσει εναντίον των Χοενστάουφεν. Ο Δούκας της Σουηβίας Κορραδίνος αφορίστηκε με την προφητική φράση "είναι ένα αρνί που προορίζεται για θυσία". Οι επόμενοι πάπες που εξελέγησαν στην πόλη ήταν ο Πάπας Γρηγόριος Ι΄ (1271), ο Πάπας Ιωάννης ΚΑ΄ (1276) που πέθανε όταν κατέρρευσε η οροφή της βιβλιοθήκης την ώρα που κοιμόταν, ο Πάπας Νικόλαος Γ΄ και ο Γάλλος Πάπας Μαρτίνος Δ΄. Οι κάτοικοι του Βιτέρμπο δεν δέχτηκαν ότι έγινε πάπας ένας ξένος υποτακτικός στο Βασίλειο της Νεαπόλεως και στον Κάρολο τον Ανδεγαυό, επιτέθηκαν στο Παπικό κονκλάβιο την ώρα που συνεδρίαζε και συνέλαβαν δύο Καρδινάλιους. Οι κάτοικοι στην συνέχεια αφορίστηκαν και οι πάπες απέφευγαν το Βιτέρμπο για 86 χρόνια.
Μετά την εκδίωξη των παπών η πόλη πέρασε στα χέρια της οικογένειας Ντι Βίκο, ο Τζιοβάννι ντι Βίκο επεκτάθηκε τον 14ο αιώνα στην Ταρκυνία, την Μπολσένα, το Ορβιέτο, την Τόντι, την Νάρνι και την Αμέλια. Η κυριαρχία του διαλύθηκε όταν απεστάλη από την Αβινιόν ο Χυλ Άλβαρεσ Καρίγιο ντι Αλμπορνόζ (1310 - 1367) για να ανακτήσει τα Παπικά Κράτη που οικοδόμησαν το κάστρο (1354). Η πόλη δόθηκε στον Φρανσέσκο ντι Βίκο, γιο του Τζιοβάννι (1375), σε 13 χρόνια δολοφονήθηκε από τον λαό της πόλης, την Βιτέρμπο κυβέρνησε στην συνέχεια ο Πάπας Ουρβανός ΣΤ΄ και ο Τζιοβάννι ντι Σιάρα ντι Βίκο ξάδελφος του Φρανσέσκο. Ο Πάπας Βονιφάτιος Θ΄ με τα στρατεύματα του τον έδιωξαν τελικά (1396) και αποκατέστησαν την παπική κυριαρχία, ο τελευταίος εκπρόσωπος της οικογένειας Τζιάκομο ντι Βίκο ηττήθηκε (1431). Όταν κατακτήθηκε από τα Παπικά Κράτη το Βιτέρμπο έγινε πόλη δεύτερης κατηγορίας, τον 16ο αιώνα γεννήθηκε ο λόγιος Λατίνος Λατίνι, τελικά ενσωματώθηκε στην υπόλοιπη Ιταλία (1871).
Εθνόσημο
Το Βιτέρμπο περιέχει δύο βασικά σύμβολα στο Εθνόσημο του : το Λιοντάρι και το δέντρο του φοίνικα. Το λιοντάρι συμβολίζει τον Ρωμαίο Ηρακλή έναν από τους μυθικούς ιδρυτές της πόλης, το δέντρο του φοίνικα προστέθηκε τον Μεσαίωνα (4ος - 9ος αιώνας) και σχετίζεται με την γειτονική πόλη Φερέντο που κατακτήθηκε από το Βιτέρμπο. Το τετράγραμμο "FAUL" που εμφανίζεται στο εθνόσημο δεν έχει διευκρινιστεί με τι σχετίζεται, σύμφωνα με μερικούς είναι τα αρχικά των τεσσάρων Ετρουσκικών οικογενειών που ίδρυσαν το Βιτέρμπο, με άλλους με τους τέσσερις λόφους γύρω από την πόλη.
Τα λουτρά
thumb|300px|right|Τα παπικά ανάκτορα του Βιτέρμπο. Στα δυτικά του Βιτέρμπο βρίσκεται η κοιλάδα του ποταμού Αρσιόν με αμέτρητες πηγές, τα νερά τους ήταν πασίγνωστα στους Ετρούσκους και στην Ρωμαϊκή αυτοκρατορία για τις θεραπευτικές τους ικανότητες. Τα ερείπια ενός μεγάλου Ρωμαϊκού λουτρού ήταν ορατά στην Αναγέννηση και περιγράφονται από σπουδαίους καλλιτέχνες όπως ο Τζουλιάνο ντα Σανγκάλλο (1443 - 1516), ο Μιχαήλ Άγγελος και ο Τζόρτζο Βαζάρι. Μία από τις πιο διάσημες πηγές την "Θερμοπηγή" περιγράφει ο Δάντης Αλιγκέρι στο έργο του Θεία Κωμωδία (Γραμμές 79 - 81) :
"Στην απόλυτη σιωπή φτάσαμε σε ένα σημείο στο δάσος όπου ακούσαμε έναν ήχο ένα ρυάκι έρεε έξω από το δάσος, η ερυθρότητα των νερών του με έκανε να τρομάξω Τα νερά της Θερμοπηγής δημιούργησαν ένα ρυάκι, τα νερά του μοιράστηκαν στα κλαριά καθώς έρεαν κάτω από την άμμο".
Σε απόσταση κοντά στην "Θερμοπηγή" που τα νερά της ήταν πάντοτε ανοιχτά υπήρχε το "Λουτρό των παπών". Μια σύγχρονη ξενοδοχειακή μονάδα περιλαμβάνει στο εσωτερικό της ένα μεσαιωνικό λουτρό που είχε προσελκύσει την προσοχή σε δύο πάπες, τον Μεσαίωνα ονομαζόταν "Μπάνιο του Σταυρού" χάρη σε έναν Σταυροφόρο που τα είχε ανακαλύψει. Τα έγγραφα των αρχών του 15ου αιώνα περιγράφουν ένα λουτρό που κάλυπτε τρεις πηγές κάτω από μία οροφή. Τα λουτρά ανακαίνισε ο Πάπας Νικόλαος Ε΄ (1454), τα μετέτρεψε σε λουτρικά ανάκτορα, όπως αναφέρει ο βιογράφος του Τζιανότσο Μανέτι (1396 - 1459) "με τέτοια μεγαλοπρέπεια που δεν είχαν μόνο την χρήση λουτρού αλλά και την διαμονή πριγκίπων που ζούσαν βασιλικά". Την δεκαετία του 1470 ο χρονικογράφος από το Βιτέρμπο Νικολά ντελλα Τούτσια περιγράφει ότι είχαν διαστάσεις 30 επί 20 μέτρα με πύργους στις γωνίες της νότιας πρόσοψης. Τα λουτρά χρειαζόντουσαν εξοπλισμό επειδή θα μπορούσαν να γίνουν εύκολα στόχος ληστών, είχε με μικρότερους θολωτούς θαλάμους που εξυπηρετούσαν τους χρήστες.
Οι εργασίες στα "Παπικά λουτρά του Βιτέρμπο" δεν σταμάτησαν στον πάπα Νικόλαο Ε΄ αλλά συνεχίστηκαν και με τους διαδόχους του. Τα έγγραφα στο Βατικανό καταγράφουν ότι συνέχισαν τις προσθήκες οι πάπες Πάπας Κάλλιστος Γ΄, Πάπας Παύλος Β΄, και ο Πάπας Σίξτος Δ΄. Υπάρχουν επιπλέον πολλές αποδείξεις ότι ο Πάπας Πίος Β΄ είχε προσθέσει επιπλέον μία πτέρυγα στην κατασκευή. Οι περιγραφές των ταξιδιωτών τους μετέπειτα αιώνες δείχνουν ότι το μεγαλύτερο τμήμα της πολυτελούς κατασκευής του 15ου αιώνα είχε εξαφανιστεί ή καταστραφεί. Το κτίριο είχε τον 20ο αιώνα την χρήση θερμικού ξενοδοχείου (1927), δέχτηκε σκληρό πλήγμα από τις Γερμανικές δυνάμεις την ώρα που υποχωρούσαν (1944). Το μεγαλύτερο τμήμα του κτιρίου ωστόσο, τα τείχη και οι πύργοι διασώζονται σήμερα παρά τις αρνητικές περιγραφές των ταξιδιωτών.
Πηγές
Κατηγορία:Πόλεις του Λάτιου
Αχλάδες
Το ακρωτήριο Αχλάδες αποτελεί το νοτιότατο άκρο της νήσου Ίου των Κυκλάδων. Βρίσκεται σε γεωγραφικές συντεταγμένες πλάτος 36°38΄32΄΄ Βόρειο και μήκος 25°21΄22΄΄ Ανατολικό. Στα βορειοανατολικά του ανοίγεται ο όρμος Μαγγανάρι (ή Μαγγανάρη) με τον ομώνυμο οικισμό. Σχεδόν ακριβώς προς τα νότια, σε απόσταση 18 χιλιομέτρων (9,7 ναυτικών μιλίων) από τις Αχλάδες βρίσκεται το Ακρωτήριο Μαυρόπετρα, που είναι το βορειότερο σημείο της νήσου Σαντορίνης.
36.64222°N, 25.35611°W
J.League
Η J.League (αγγλικά: Japan Professional Football League, ιαπωνικά: 日本プロサッカーリーグ) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στην Ιαπωνία. Διοργανώνει τα πρωταθλήματα της πρώτης κατηγορίας Τζε 1 Λιγκ, της δεύτερης κατηγορίας Τζε 2 Λιγκ και της τρίτης κατηγορίας Τζε 3 Λιγκ. Απαρτίζεται από τους πλέον επιτυχημένους συλλόγους του ασιατικού ποδοσφαίρου. Είναι επίσημα γνωστή ως Meiji Yasuda J.League, λόγω της υφιστάμενης χορηγίας της από τη Meiji Yasuda Life.
Ιστορία
Πριν από τη σύσταση της J.League, διοργανώτρια αρχή των πρωταθλημάτων των εθνικών κατηγοριών της χώρας ήταν η Japan Soccer League (JSL), η οποία απαρτιζόταν από ερασιτεχνικούς συλλόγους. Με απόφαση της Ιαπωνικής Ποδοσφαιρικής Ομοσπονδίας, η ένωση επαγγελματικού ποδοσφαίρου, J.League, ιδρύθηκε το 1992, με οκτώ συλλόγους από την πρώτη κατηγορία της JSL, μία από τη δεύτερη κατηγορία και τη νεοσύστατη Σιμίζου Σ-Παλς.
Η εναρκτήρια περίοδος του πρωταθλήματος της J.League ξεκίνησε επίσημα με δέκα συλλόγους στις 15 Μαΐου του 1993, όταν η Βέρντι Καβασάκι φιλοξένησε τη Γιοκοχάμα Φ. Μαρίνος στο Εθνικό Στάδιο Κασιμιγκαόκα. Παρά την επιτυχία κατά τα πρώτα τρία χρόνια, στις αρχές του 1996 η παρουσία φιλάθλων στις κερκίδες μειώθηκε ραγδαία. Το 1997, η μέση προσέλευση ήταν 10.131, σε σύγκριση με πάνω από 19.000 το 1994.
Η υποδομή του πρωταθλήματος άλλαξε σε μεγάλο βαθμό το 1999. Το πρωτάθλημα απέκτησε εννέα ομάδες από την ημιεπαγγελματική Ιαπωνική Φούτμπολ Λιγκ (JFL) και με μία ακόμη ομάδα από τη J.League δημιουργή8ηκε ένα σύστημα δύο κατηγοριών. Η πρώτη κατηγορία (J1) με δεκαέξι ομάδες και η δεύτερη κατηγορία (J2) με δέκα ομάδες. Η δευτέρου επιπέδου Ιαπωνική Φούτμπολ Λιγκ μετεξελίχθηκε σε τρίτου επιπέδου Ιαπωνική Φούτμπολ Λιγκ.
Εξωτερικοί σύνδεσμοι
Κατηγορία:Ποδόσφαιρο στην Ιαπωνία
Δανιήλ της Σουηδίας
Ο Δανιήλ της Σουηδίας (Σουηδικά: Daniel av Sverige, γεννημένος ως Όλοφ Δανιήλ Βέστλινγκ Olof Daniel Westling, 15 Σεπτεμβρίου 1973) είναι ο σύζυγος της Διαδόχου Πριγκίπισσας Βικτώρια. Πριν από τον γάμο του, με την φυσική κληρονόμο του θρόνου, ήταν personal trainer και ιδιοκτήτης γυμναστηρίου, καθώς και ιδρυτής της εταιρείας "Balance Training" που έχει στην κατοχή του, τρία γυμναστήρια στο κέντρο της Στοκχόλμης. Το πλήρες όνομά του είναι Όλοφ Δανιήλ Βέστλινγκ Μπερναντότε όπως καταχωρήθηκε στην εθνική απογραφή της σουηδικής φορολογικής αρχής.
Πρώιμη ζωή
Γεννήθηκε στις 15 Σεπτεμβρίου 1973 στο Έρεμπρο της Σουηδίας, την ημέρα που ο Κάρολος ΙΣΤ΄ Γουσταύος ανέβηκε στο θρόνο. Η οικογένειά του ζούσε στην περιοχή Μπρικεμπάκεν και μεγάλωσε στο Οκελμπό. Είναι γιος του Σουηδού κοινωνιολόγου, και πρώην δημοτικού υπαλλήλου, Όλλε Βέστλινγκ και της Έυας Βέστλινγκ (πρώην Βέστρινγκ), έχει μια αδελφή την Άννα Βέστλινγκ Σόντερστρομ (γεννημένη ως Άννα Βέστλινγκ). Η Βάφτιση του έγινε τον Ιανουάριο του 1974. Η οικογένειά του έχει Δασική Φινλανδική καταγωγή και ο πατέρας του είναι ηγέτης στην Δασική Φινλανδική κοινότητα.
Γάμος και οικογένεια
Το 2001 συναντήθηκε για πρώτη φορά με την Διάδοχο Πριγκίπισσα όταν έγινε ο προσωπικός της γυμναστής.
Στις 24 Φεβρουαρίου 2009, ο Δανιήλ και η Διάδοχος Πριγκίπισσα Βικτώρια έλαβαν την επίσημη άδεια για να αρραβωνιαστούν από τον βασιλιά Κάρολο ΙΣΤ΄ Γουσταύο και την κυβέρνηση της Σουηδίας. Η άδεια αυτή είναι απαραίτητη σύμφωνα με τους όρους του Σουηδικής Πράξης περί Διαδοχής.
Ο Δανιήλ υπέφερε από μια συγγενή (αλλά όχι κληρονομική) ασθένεια που του προκάλεσε μειωμένη νεφρική λειτουργία. Τρεις μήνες μετά τον αρραβώνα του, στις 28 Μαΐου 2009, υποβλήθηκε σε μεταμόσχευση νεφρού στο Πανεπιστημιακό Νοσοκομείο Καρολίνσκα. Ο πατέρας του ήταν ο δωρητής. Η μεταμόσχευση ήταν επιτυχημένη. Η Βικτώρια δεν μπορούσε να είναι παρούσα όταν έγινε η μεταμόσχευση, επειδή ήταν στη Γροιλανδία, εκείνη την ημέρα.
Ο γάμος πραγματοποιήθηκε στον καθεδρικό ναό της Στοκχόλμης στις 19 Ιουνίου 2010, την 34η επέτειο από το γάμο των γονιών της Βικτώρια. Μετά το γάμο, ο δούκας και η δούκισσα του Βέστεργκετλαντ μετακόμισαν στο Παλάτι Χάγκα.
Ο Δανιήλ και η Βικτώρια έχουν μια κόρη και ένα γιο:
Τίτλοι
Μετά το γάμο του, ο Δανιήλ έλαβε τον τίτλο "Η Βασιλική Υψηλότητα Πρίγκιπας Δανιήλ, Δούκας του Βέστεργκετλαντ". Έλαβε επίσης το επώνυμο της σουηδικής βασιλικής οικογένειας, Μπερναντότε, κάνοντας το, το πλήρες νομικό του όνομα, ως Όλοφ Δανιήλ Βέστλινγκ Μπερναντότε, και θα αναφέρεται τόσο ο ίδιος όσο και η σύζυγός του, ως το Διαδοχικό Πριγκιπικό Ζευγάρι.
Τιμητικές διακρίσεις
Σουηδικές
Ξένες
Εξωτερικοί σύνδεσμοι
Κατηγορία:Σουηδοί ευγενείς Κατηγορία:Οίκος των Μπερναντότ
Επαρχία Ακμπουγκντάι
Η επαρχία Ακμπουγκντάι είναι επαρχία της περιφέρειας Αχάλ του Τουρκμενιστάν. Παλιότερα, ονομαζόταν ως επαρχία Γκέουερς.
Παραπομπές
Ακμπουγκνται
Επαρχία Σαράχς
Η επαρχία Σαράχς (Τουρκμενικά: Sarahs etraby) είναι επαρχία στην περιφέρεια Αχάλ του νότιου Τουρκμενιστάν. Η πρωτεύουσά της επαρχίας είναι το Σεράχς.
Παραπομπές
Σαραχς
Άλφα Εξάντος
Ο α (άλφα) Εξάντος (Alpha Sextantis, α Sex) είναι ο φωτεινότερος αστέρας στον αστερισμό Εξάντα. Είναι σαφώς ορατός με γυμνό μάτι σε σκοτεινό ουρανό (νύχτα χωρίς φεγγάρι και μακριά από πόλεις). Η απόστασή του από τη Γη, όπως υπολογίσθηκε από μετρήσεις της παραλλάξεώς του, είναι περίπου 280 έτη φωτός. Απέχει λιγότερο από ένα τέταρτο της μοίρας από τον ουράνιο ισημερινό. Το έτος 1900 βρισκόταν 7 λεπτά της μοίρας βόρεια του Ουράνιου ισημερινού, ενώ από τον Δεκέμβριο του 1923 και μετά βρίσκεται νοτίως αυτού, καθώς ο άξονας της Γης μεταπίπτει.
Ο α (άλφα) Εξάντος είναι ένας εξελιγμένος λευκός γίγαντας αστέρας, με μάζα τρεις φορές μεγαλύτερη της ηλιακής και διάμετρο 4,5 φορές μεγαλύτερη της ηλιακής, ενώ η ενεργός θερμοκρασία του ανέρχεται σε 9.984 K, οπότε η πραγματική του λαμπρότητα υπολογίζεται ότι είναι 120 φορές μεγαλύτερη από την ηλιακή και αντιστοιχεί σε απόλυτο μέγεθος −0,3 ± 0,2. Η χημική του σύσταση είναι παρόμοια με αυτή του Ήλιου. Η ηλικία του α Εξάντος εκτιμάται σε 295 εκατομμύρια χρόνια. Ο αστέρας αυτός απομακρύνεται από τη Γη (και από το Ηλιακό Σύστημα γενικότερα) με ταχύτητα 10 χιλιόμετρα ανά δευτερόλεπτο.
Εξωτερικοί σύνδεσμοι
Κατηγορία:Γίγαντες αστέρες τύπου A Κατηγορία:Εξάς (αστερισμός) Κατηγορία:Αντικείμενα Bayer
Επαρχία Μπαχαρλί
Η επαρχία Μπαχαρλί είναι επαρχία στην περιφέρεια Αχάλ του Τουρκμενιστάν. Παλιότερα, ονομαζόταν ως επαρχία Μπέχερντεν.
Παραπομπές
Μπαχαρλι
Άλφα Αντλίας
Ο α (άλφα) Αντλίας (Alpha Antliae, α Ant) είναι ο φωτεινότερος αστέρας στον αστερισμό Αντλία, αλλά δεν έχει κάποιο ιδιαίτερο όνομα. Απέχει περίπου 370 έτη φωτός από τη Γη και το Ηλιακό Σύστημα. Είναι πορτοκαλί γίγαντας αστέρας, του οποίου η λαμπρότητα μεταβάλλεται ελαφρώς. Η μάζα του είναι 2,2 φορές μεγαλύτερη της ηλιακής και η διάμετρός του 53 φορές μεγαλύτερη της ηλιακής. Η ενεργός θερμοκρασία του ανέρχεται σε 3.990 K, οπότε η πραγματική του βολομετρική λαμπρότητα υπολογίζεται ότι είναι 555 φορές μεγαλύτερη της λαμπρότητας του Ήλιου, δηλαδή έχει απόλυτο μέγεθος −0,97. Η περιεκτικότητά του σε «μέταλλα» είναι μόλις το 41% αυτής του Ήλιου.
Ο α Αντλίας απομακρύνεται από τη Γη (και από το Ηλιακό Σύστημα γενικότερα) με ταχύτητα 12 χιλιόμετρα ανά δευτερόλεπτο (43 χιλιάδες χιλιόμετρα την ώρα).
Παραπομπές
Κατηγορία:Αντλία (αστερισμός) Κατηγορία:Γίγαντες αστέρες
Επαρχία Εσενγκουλί
Η επαρχία Εσενγκουλί είναι μια επαρχία στην περιφέρεια Μπαλκάν του δυτικού Τουρκμενιστάν. Το διοικητικό κέντρο της επαρχίας είναι το Εσενγκουλί.
Παραπομπές
Εσενγκουλι
Επαρχία Τετζέν
Η επαρχία Τετζέν είναι επαρχία στην περιφέρεια Αχάλ του νότιου Τουρκμενιστάν. Καλύπτει μια έκταση 12.000 τ.χλμ, με ένα εκτιμώμενο πληθυσμό 110.000 κατοίκων το 2006. Η κύρια πόλη είναι το Τετζέν, που βρίσκεται κοντά στην λίμνη Χανχοβούζ. Ο κύριος αυτοκινητόδρομος είναι ο Μ37. Ο Μπερντί Κερμπαμπάγιεφ γεννήθηκε στην επαρχία Τετζέν.
Παραπομπές
Τετζεν
Νίκλας Κίντβαλ
Ο Νίκλας Κίντβαλ (Niclas Kindvall, 19 Φεβρουαρίου 1967 στο Ρότερνταμ) είναι Σουηδός πρώην ποδοσφαιριστής, ο οποίος αγωνιζόταν ως επιθετικός. Είναι γιος του Όβε Κίντβαλ και αδελφός της Τίνα Κίντβαλ.
Σταδιοδρομία σε συλλόγους
Κατά τη διάρκεια της σταδιοδρομίας του, αγωνίστηκε στις σουηδικές ΑΙΚ Στοκχόλμης, Νόρσεπινγκ και Μάλμε και στη γερμανική Αμβούργο.
Διεθνής σταδιοδρομία
Αγωνίστηκε σε 6 αγώνες για την Εθνική Σουηδίας.
Εξωτερικοί σύνδεσμοι
Κατηγορία:Σουηδοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σουηδίας Κατηγορία:Ποδοσφαιριστές ΑΙΚ Στοκχόλμης Κατηγορία:Ποδοσφαιριστές Άλσβενσκαν Κατηγορία:Ποδοσφαιριστές ΙΦΚ Νόρσεπιγκ Κατηγορία:Ποδοσφαιριστές Αμβούργο ΣΦ Κατηγορία:Ποδοσφαιριστές Μπούντεσλιγκα Κατηγορία:Σουηδοί ποδοσφαιριστές στο εξωτερικό Κατηγορία:Ποδοσφαιριστές Μάλμε ΦΦ
Επαρχία Μαγκτιμγκούλι
Η επαρχία Μαγκτιμγκούλι (πρώην όνομα: Επαρχία Γκαρρυγκάλα) είναι μια επαρχία στην περιφέρεια Μπαλκάν του δυτικού Τουρκμενιστάν. Το διοικητικό κέντρο της επαρχίας είναι το Γκαρρυγκάλα.
Παραπομπές
Μαγκτιμγκουλι
Επαρχία Ετρέκ
Η επαρχία Ετρέκ είναι μια επαρχία (εστράπ) στην περιφέρεια Μπαλκάν του Τουρκμενιστάν. Έχει μια έκταση 13.850 τ.χλμ., και έναν εκτιμώμενο πληθυσμό 54.000 κατοίκων το 2000. Η πρωτεύουσα της επαρχίας είναι το Γκιζιλτερέκ. Παλαιότερα, ονομαζόταν ως επαρχία Γκιζιλτερέκ.
Παραπομπές
Ετρεκ
Έντιθ Φάρκας
Η Έντιθ Ελίζαμπεθ Φάρκας (13 Οκτωβρίου 1921 – 3 Φεβρουαρίου 1993) ήταν εξερευνήτρια στην Ανταρκτική, ιδιαίτερα γνωστή ως η πρώτη γυναίκα Ουγγρικής εθνικότητας και το πρώτο μέλος της Μετεωρολογικής Υπηρεσίας της Νέας Ζηλάνδιας που πάτησε το πόδι της στην Ανταρκτική, το 1975. Επιπλέον, για τα επόμενα 30 χρόνια διεξήγαγε τις κορυφαίες διεθνώς έρευνες παρακολούθησης του όζοντος.
Νεότητα και Εκπαίδευση
Η Έντιθ Φάρκας (Ουγγρικά: Έντιτ Γκούλαν Φάρκας) γεννήθηκε στις 13 Οκτωβρίου 1921 στο Σεντγκότχαρτ της Ουγγαρίας. Παρακολούθησε σχολεία πρωτοβάθμιας και δευτεροβάθμιας εκπαίδευσης στο Σεντγκότχαρτ, στο Γκιούρ και στη Βουδαπέστη. Το 1939, η Φάρκας εισήχθη στο πανεπιστήμιο, από όπου αποφοίτησε το 1944, με πτυχίο φυσικομαθηματικού, από το Καθολικό Πανεπιστήμιο Παζμανύ Πήτερ της Βουδαπέστης. Ως πρόσφυγας κατέφυγε το 1949 στη μακρινή Νέα Ζηλανδία, όπου ολοκλήρωσε το μεταπτυχιακό της στη Φυσική το 1952 στο Βικτωριανό Πανεπιστήμιο στο Ουέλλινγκτον.
Καριέρα
Η Φάρκας επέβλεπε τα επίπεδα του όζοντος από τη δεκαετία του 1950 ως και τη συνταξιοδότησή της το 1986, όντας κορυφαία διεθνώς ερευνήτρια επί του θέματος. Τη δεκαετία του 1960 η εργασία της εστιάστηκε στη μελέτη του ατμοσφαιρικού όζοντος και της μέτρησης του συνολικού όζοντος, με τη χρήση του φασματοφωτόμετρου όζοντος του Ντόμπσον. Έγινε μέλος μιας μικρής διεθνούς ομάδας επιστημόνων που αφοσιώθηκαν στη μελέτη του ατμοσφαιρικού όζοντος, του οποίου το επιστημονικό ενδιαφέρον εκείνη την εποχή περιοριζόταν απλά ως βοηθητικού στοιχείου για μελέτες κυκλοφορίας της ατμόσφαιρας. Η συνεισφορά της στην ανακάλυψη της «Τρύπας του όζοντος» ήταν ουσιαστική, συμβάλλοντας έτσι για πάντα στην αλλαγή της οικολογικής συμπεριφοράς του κοινού σχετικά με την ατμοσφαιρική ρύπανση. Το ενδιαφέρον της για τις μετρήσεις του ατμοσφαιρικού όζοντος είχε ως φυσικό αποτέλεσμα την εφαρμογή της επιστημονικής της εξειδίκευσης στις μελέτες και μετρήσεις της ατμοσφαιρικής ρύπανσης και της ατμοσφαιρικής θολότητας.
Το βιβλίο «The Farkas Files» («Οι φάκελοι Φάρκας»), βασίζεται στα δύο ημερολόγια που έγγραψε κατά τη διάρκεια του Β΄ Παγκοσμίου Πολέμου.
Θάνατος και Κληρονομιά
Η Φάρκας ήταν η πρώτη γυναίκα που έλαβε το βραβείο Χένρυ Χιλλ της Μετεωρολογικής Υπηρεσίας της Νέας Ζηλανδίας το 1986 μετά τη συνταξιοδότησή της. Το 1988 έλαβε ειδική αναγνώριση για την τριακονταετή συνεισφορά της στη μελέτη του όζοντος, στο συνέδριο όζοντος της Γερμανίας εκείνης της τετραετίας. Η Έντιθ δώρισε ορισμένα προσωπικά της αντικείμενα, σχετικά με τις μελέτες και την καριέρα της στο Μουσείο, συμπεριλαμβανομένων πετρωμάτων από την Ανταρκτική, φωτογραφιών, εκδόσεων και του πρωτοτύπου της νουβέλας της κατά την παραμονή της στην παγωμένη ήπειρο. Απεβίωσε στις 3 Φεβρουαρίου του 1993, στο Ουέλλινγκτον, μετά από πολυετή αντιμετώπιση καρκίνου των οστών.
Παραπομπές
Κατηγορία:Ούγγροι επιστήμονες
Λεονάρντο Κόντι
Ο Λεονάρντο Αμπρότζο Τζόρτζο Τζοβάννι Κόντι (Leonardo Ambrogio Giorgio Giovanni Conti· Λουγκάνο, 24 Αυγούστου 1900 – Νυρεμβέργη, 6 Οκτωβρίου 1945) ήταν Γερμανός ναζιστής γιατρός Ιταλοελβετικής καταγωγής, ο οποίος διετέλεσε επικεφαλής της υπηρεσίας υγείας της χιτλερικής Γερμανίας (Reichsgesundheitsführer) και αρχικός υπεύθυνος του ναζιστικού Προγράμματος Ευθανασίας (Aktion T-4) των νοητικά καθυστερημένων και ανάπηρων Γερμανών.
Οικογένεια
Ο Κόντι γεννήθηκε στο Λουγκάνο της Ελβετίας στις 24 Αυγούστου 1900. Πατέρας του ήταν ο Ιταλοελβετός διευθυντής ταχυδρομείου Σίλβιο Κόντι (1872-1964). Η μητέρα του, Νάννα Κόντι (1881-1951), το γένος Πάουλι, ήταν Γερμανίδα μαία από το Ύλτσεν (Uelzen) της Κάτω Σαξωνίας. Όταν ο γάμος της με το Σίλβιο διαλύθηκε το 1902, επέστρεψε στη Γερμανία μαζί με τα τρια παιδιά της (δύο αγόρια και ένα κορίτσι). Στη δεκατετία του 1930, η Κόντι δραστηριοποιήθηκε στο Ναζιστικό Κόμμα και στον επαγγελματικό χώρο της ανέλαβε επικεφαλής του Ράιχ στις μαίες (Reichsfachschaft der Deutschen Hebammen).
Σπουδές και νεανική δράση
Ο Λεονάρντο Κόντι σπούδασε ιατρική στο Βερολίνο, με ειδίκευση στην πλαστική χειρουργική των μαλακών ιστών. Ανήκε στην Παλιά Φρουρά (Alter Kämpfer, παλιοί αγωνιστές - μαχητές) του Ναζιστικού κόμματος. Από νεαρή ηλικία ανέπτυξε αντισημιτική δράση ως φοιτητής. Συμμετείχε στα ακροδεξιά παραστρατιωτικά Φράικορπς, έλαβε μέρος στο αποτυχημένο Πραξικόπημα του Καπ του 1920 και το 1923 έγινε μέλος των Ταγμάτων Εφόδου (SA). Το 1927 έγινε μέλος του Εθνικοσοσιαλιστικού Κόμματος (NSDAP). Υπήρξε συνιδρυτής της λαϊκιστικής (völkisch) Kampfbund für deutsche Kultur (Μαχητική Ένωση για τη Γερμανική Κουλτούρα) και το 1930 εισήλθε στα SS.
Καριέρα στη Ναζιστική Γερμανία
Εκλέχτηκε βουλευτής στο τοπικό Κοινοβούλιο της Πρωσίας και ο Χέρμαν Γκαίρινγκ, που είχε στο μεταξύ αναλάβει υπουργός εσωτερικών της Πρωσίας, τον διόρισε ειδικό επιτετραμένο με αρμοδιότητες, μεταξύ άλλων, τις πολιτικές εκκαθαρίσεις. Κατά τη διάρκεια των Ολυμπιακών Αγώνων του 1936 στο Βερολίνο, ο Κόντι είχε αναλάβει τη θέση του επικεφαλής των υπηρεσιών ιατρικής φροντίδας της διοργάνωσης. Toν Απρίλιο του 1939 ο Κόντι διαδέχτηκε τον αποθανόντα Γκέρχαρντ Βάγκνερ ως Επικεφαλής της Υπηρεσίας Υγείας του Ράιχ, αναλαμβάνοντας το καθήκον -που ο προκάτοχός του δεν είχε μπορέσει να ολοκληρώσει- της συγκεντρωποίησης και του κρατικού ελέγχου όλων των ιατρικών δομών και των συστημάτων παροχής υπηρεσιών υγείας της χώρας. Η διαδοχή του θεωρούμενου «οραματιστή» ναζιστή Βάγκνερ από τον πιο άχρωμο Κόντι ερμηνεύτηκε από ορισμένους εκείνη την εποχή ως «γραφειοκρατικοποίηση» της πολιτικής στον τομέα της «φυλετικής υγιεινής».
Τον Αύγουστο της ίδιας χρονιάς ανέλαβε τη Γραμματεία Υγείας του Υπουργείου Εσωτερικών. Έχοντας αυτή την ιδιότητα, ενημερώθηκε -μαζί με τον Eπικεφαλής της Καγκελαρίας του Ράιχ (Chef der Reichskanzlei) Χανς Λάμερς- από τον ίδιο τον Χίτλερ για την απόφασή του να εφαρμοστεί ένα πρόγραμμα ευθανασίας των Γερμανών με βαριές μορφές νοητικής υστέρησης, ο οποίος και τους ανέθεσε το συντονισμό της υλοποίησης του εγχειρήματος. Σύντομα όμως, το φθινόπωρο του 1939 που εκδόθηκε το σχετικό διάταγμα για την ευθανασία, ο Χίτλερ τους αντικατέστησε με τον Reichsleiter (Αρχηγός του Ράιχ, Εθνικός Αρχηγός του NSDAP) και Επικεφαλής της Καγκελαρίας του Φύρερ του NSDAP (Chef der Kanzlei des Führers der NSDAP) Φίλιπ Μπούλερ και τον Καρλ Μπραντ, τον προσωπικό γιατρό του. Ο Κόντι δεν μπόρεσε να αντεπεξέλθει με ιδιαίτερη επιτυχία στα καθήκοντά του ως Γραμματέας Υγείας και τον Ιούλιο του 1942 ουσιαστικά παραγκωνίστηκε από τον Καρλ Μπραντ, ο οποίος ανέλαβε Πληρεξούσιος του Φύρερ για όλα τα ζητήματα υγείας.
Επαρχία Τουρκμένμπασι
Η επαρχία Τουρκμένμπασι είναι επαρχία της περιφέρειας Μπαλκάν του βορειοδυτικού Τουρκμενιστάν. Το διοικητικό κέντρο της επαρχίας είναι το Τουρκμένμπασι, μια από τις μεγαλύτερες πόλεις της χώρας.
Λεονάρντο Κόντι
Εξωτερικοί σύνδεσμοι
Κ Κατηγορία:Ευθανασία Κατηγορία:Κατηγορούμενοι στις δίκες της Νυρεμβέργης
Επαρχία Τουρκμένμπασι
Παραπομπές
Τουρκμενμπασι
Κατάλογος πόλεων του Τουρκμενιστάν
Αυτός είναι ένας κατάλογος των κύριων πόλεων και κωμοπόλεων του Τουρκμενιστάν.
Κύριες πόλεις
Όλοι αριθμοί ισχύουν ως την εκτίμηση του 2010. Οι πρωτεύουσες των περιφερειών εμφανίζονται με έντονα γράμματα.
Εξωτερικοί σύνδεσμοι
Κατηγορία:Κατάλογοι πόλεων Κατηγορία:Πόλεις του Τουρκμενιστάν
Αρί (ποδοσφαιριστής)
Σταδιοδρομία σε συλλόγους
αριστερά|μικρογραφία|180x180εσ| Ο Αρί με τη [[ΦΚ Σπαρτάκ Μόσχας|Σπαρτάκ Μόσχας το 2013. ]] Έχοντας ενταχθεί στην Κάλμαρ ΦΦ της Άλσβενσκαν την άνοιξη του 2006, ο Αρί ήταν ο πρώτος σκόρερ τη σεζόν 2006 με 15 γκολ, σημειώνοντας ένα γκολ περισσότερο από όσα είχε σημειώσει ο συμπατριώτης του Αφόνσο Άλβες την προηγούμενη σεζόν.
Στις 28 Μαΐου 2007, ο Αρί υπέγραψε πενταετές συμβόλαιο με την Άλκμααρ. Αρχικά, δυσκολεύτηκε να βρει θέση στο βασικό σχήμα σε τακτική βάση, όμως κέρδισε την Ερεντιβίζιε 2008-09.
Στις 19 Αυγούστου 2013, υπέγραψε τριετές συμβόλαιο με την Κρασνοντάρ.
Διεθνής σταδιοδρομία
Ο Αρί ανέφερε ότι θέλει να παίξει για την Εθνική Ρωσίας. Στις 26 Ιουλίου 2018, ανακοίνωσε ότι έλαβε τη ρωσική υπηκοότητα. Στις 12 Νοεμβρίου 2018, κλήθηκε για πρώτη φορά στην Εθνική Ρωσίας για τους αγώνες εναντίον της Γερμανίας και της Σουηδίας, κάνοντας το ντεμπούτο του στο φιλικό αγώνα με τη Γερμανία.
Ο πρώην διεθνής επιθετικός της Ρωσίας, Πάβελ Πογκρεμπνιάκ, κατηγορήθηκε για ρατσισμό, μεταξύ άλλων από κυβερνητικούς αξιωματούχους, επειδή είπε: «Δεν βλέπω το λόγο. Δεν καταλαβαίνω καθόλου γιατί ο Αρί έλαβε ρωσικό διαβατήριο. Είναι γελοίο όταν ένας μαύρος παίκτης αντιπροσωπεύει την Εθνική Ρωσίας». Στη συνέχεια ξεκίνησε έρευνα για αυτή την ανακοίνωση.
Εξωτερικοί σύνδεσμοι
Κατηγορία:Ρώσοι ποδοσφαιριστές Κατηγορία:Βραζιλιάνοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ρώσοι βραζιλιάνικης καταγωγής Κατηγορία:Πολιτογραφημένοι πολίτες της Ρωσίας Κατηγορία:Ποδοσφαιριστές Εθνικής Ρωσίας Κατηγορία:Ποδοσφαιριστές Φορταλέζα Εσπόρτε Κλούμπε Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Κάλμαρ ΦΦ Κατηγορία:Ποδοσφαιριστές Άλσβενσκαν Κατηγορία:Βραζιλιάνοι ποδοσφαιριστές στο εξωτερικό Κατηγορία:Ποδοσφαιριστές ΑΖ Άλκμααρ Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές Σπαρτάκ Μόσχας Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές ΦΚ Κρασνοντάρ Κατηγορία:Ποδοσφαιριστές Λοκομοτίβ Μόσχας
Επαρχία Σερντάρ
Η επαρχία Σερντάρ (πρώην όνομα: Επαρχία Γκυζυλαρμπάτ) είναι μια επαρχία στην περιφέρεια Μπαλκάν του Τουρκμενιστάν. Το διοικητικό κέντρο της επαρχίας είναι το Σερντάρ. Παλιότερα, η περιοχή του Σερντάρ ήταν η παλιά ιρανική επαρχία Φαράβα (Παράβ).
Παραπομπές
Σερνταρ
Λεωνίδας Κακούρης
Ο Λεωνίδας Κακούρης (11 Σεπτεμβρίου 1968) είναι Έλληνας ηθοποιός.
Βιογραφικό
Έκανε την πρώτη του τηλεοπτική εμφάνιση στην παιδική σειρά "Του Κουτιού τα Παραμύθια" το 1987 στην ΕΤ1. Ακολούθησε η δραματική σειρά της Έλενας Ακρίτα και του Γιώργου Κυρίτση "Γόβα Στιλέτο" τη σεζόν 1993-1994 και μία συμμετοχή στην σειρά "Έρωτας και Πάθος". Την περίοδο 1995-1996 συμμετείχε στις σειρές "Ο πρίγκιπας" και "Η φυλή των ανθρώπων".
Από το 1996 μέχρι το 1998 ερμήνευσε τον ρόλο του Τίμου Δράκου στην καθημερινή σειρά του Νίκου Φώσκολου "Η Λάμψη" έχοντας έτσι πρωταγωνιστικό ρόλο στον 6ο και 7ο κύκλο της σειράς. Τη σεζόν 2000-2001 είχε έναν από τους πρωταγωνιστικούς ρόλους στη δραματική σειρά "Σαν χειμωνιάτικη λιακάδα" ενώ ακολούθησαν οι συμμετοχές στις σειρές "Απαγορευμένη Αγάπη" και "Μόνη εξ αμελείας". Την περίοδο 2005-2007 έλαβε μέρος στην δραματική σειρά του Στράτου Μαρκίδη "Της Αγάπης Μαχαιριά". Ακολούθησαν οι σειρές "Ο γητευτής", "Οι ιστορίες του αστυνόμου Μπέκα" και "Αληθινοί Έρωτες". Παύλος Μελάς: Γράμματα από την Μακεδονία, "Έχω ένα μυστικό",Από το 2009 μέχρι το 2011 είχε ένα από τους πρωταγωνιστικούς ρόλους στην καθημερινή σειρά του ANT1 "Κάρμα". Μετά από τηλεοπτική αποχή 8 χρόνων επέστρεψε τηλεοπτικά τη σεζόν 2018-2019 με το ρόλο του Λευτέρη Ανδρέου στην δραματική σειρά "Η Επιστροφή". Τη σεζόν 2019-2022 πρωταγωνιστεί στη δραματική σειρά εποχής του ΑΝΤ1  Άγριες Μέλισσες  ,1821 Οι Ήρωες και ''Σμύρνη μου Αγαπημένη. σειρά Μαύρο Ρόδο. στο Mega''
Έκτος από τις τηλεοπτικές του συμμετοχές, έχει δανείσει τη χαρακτηριστική φωνή του σε διάφορες ταινίες και σειρές κινουμένων σχεδίων και σε πλήθος διαφημιστικών.
Προσωπική Ζωή
Έχει έναν γιο από τον πρώτο του γάμο. Είναι παντρεμένος με την μουσικό Αλίκη Στεφανοπούλου με την οποία απέκτησαν 2 παιδιά, την Ηλιάνα και τον Βαγγέλη.
Annabelle (ταινία, 2014)
Το Annabelle έκανε πρεμιέρα στο Κινεζικό Θέατρο TCL του Λος Άντζελες στις 29 Σεπτεμβρίου 2014, και κυκλοφόρησε στις υπόλοιπες ΗΠΑ στις 3 Οκτωβρίου 2014 από τις Warner Bros. Pictures και New Line Cinema. Η ταινία δέχθηκε γενικά αρνητικές κριτικές. Αποτέλεσε μεγάλη επιτυχία, καθώς συγκέντρωσε 257 εκατομμύρια δολάρια έναντι του προϋπολογισμού των 6.5 εκατομμυρίων δολαρίων. Ένα πρίκουελ με τίτλο Annabelle: Creation, κυκλοφόρησε στις 11 Αυγούστου 2017. Η συνέχεια με τίτλο Annabelle Comes Home, κυκλοφόρησε στις 26 Ιουνίου 2019.
Πλοκή
Στη Σάντα Μόνικα της Καλιφόρνια, ο Τζον Φορμ, ένας γιατρός, προσφέρει στην μέλλουσα σύζυγό του, Μία, μια σπάνια κούκλα από πορσελάνη ως δώρο για τον ερχομό του πρώτου τους παιδιού.
Εκείνο το βράδυ, το ζευγάρι ενοχλείται από τους ήχους των γειτόνων τους, τους Χίγκινς, που δολοφονήθηκαν κατά τη διάρκεια εισβολών στο σπίτι τους. Ενώ η Μία καλεί την αστυνομία, αυτή και ο Τζον δέχονται επίθεση από τους δολοφόνους των Χίγκινς. Η αστυνομία φτάνει και πυροβολεί τον έναν δολοφόνο, τον άνδρα, αφήνοντας τον νεκρό, ενώ η γυναίκα δολοφόνος αυτοκτονεί μέσα στο δωμάτιο του μωρού, κρατώντας την κούκλα. Οι ειδήσεις αναφέρουν ότι η γυναίκα είναι η Άναμπελ Χίγκινς, η από καιρό χαμένη υιοθετημένη κόρη των Χίγκινς, και ο άντρας δολοφόνος το αγόρι της. Και οι δύο αποτελούσαν μέλη μίας αίρεσης.
Τις ημέρες μετά την επίθεση, μια σειρά παραφυσικών δραστηριοτήτων εμφανίζεται γύρω από την κατοικία των Φορμ. Στη συνέχεια, η Μία γεννά ένα υγιές κοριτσάκι. Αυτή και ο Τζον ονομάζουν το παιδί τους Λέια. Η οικογένεια νοικιάζει ένα διαμέρισμα στην Πασαντίνα και, όταν βγάζουν την κούκλα από το κουτί της, αρχίζουν να συμβαίνουν ακόμη πιο παράξενα γεγονότα. Την επόμενη νύχτα, η Μία υποστηρίζει ότι κάποιος στοιχειώνει το διαμέρισμα τους. Πιστεύει ότι είναι το φάντασμα της Άναμπελ, αφού συναντά μια σκοτεινή και τρομακτική φιγούρα στο υπόγειο του κτιρίου που μοιάζει με εκείνη.
Η Μία καλεί τον ντετέκτιβ Κλαρκίν για να συγκεντρώσει πληροφορίες για την Άναμπελ και την αίρεση στην οποία ήταν μέρος, με αποτέλεσμα να ανακαλύπτει ότι η αίρεση ασχολούνταν με τη λατρεία διαβόλων και σατανικών πνευμάτων. Όταν η Άναμπελ εισέβαλλε στο σπίτι τους, κάλεσε έναν δαίμονα που ακολούθησε την οικογένεια αφού μετακόμισαν στο διαμέρισμά τους. Επιστρέφοντας στο σπίτι, η Μία και η Λέια δέχονται επίθεση από τον δαίμονα που αποκαλύπτει ότι κατοικεί μέσα στην κούκλα. Η Μία και ο Τζον έρχονται σε επαφή με τον ενοριακό ιερέα τους, τον πατέρα Περέζ, ο οποίος τους ενημερώνει ότι οι δαίμονες μερικές φορές προσκολλώνται σε άψυχα αντικείμενα για την επίτευξη των στόχων τους, που είναι το να πάρουν μία ψυχή. Χωρίς καμία ελπίδα να εξορκίσει τον δαίμονα από την κούκλα, ο πατέρας Περέζ αποφασίζει να την πάρει μακριά για να ζητήσει βοήθεια από τους Γουόρενς (δαιμονολόγοι και ερευνητές παραφυσικών φαινομένων, βλέπε Κάλεσμα). Αλλά πριν μπορέσει να μπει στην εκκλησία, ο δαίμονας του επιτίθεται και αρπάζει την κούκλα από τα χέρια του.
Ο ιερέας νοσηλεύεται την επόμενη μέρα στο νοσοκομείο και, όταν ο Τζον τον επισκέπτεται, ο Πατέρας Περέζ τον προειδοποιεί ότι η πραγματική πρόθεση του δαίμονα είναι να πάρει την ψυχή της Μία. Εκείνο το βράδυ, ενώ η Έβελιν (καλή φίλη της Μία) επισκέπτεται τη Μία, ο δαίμονας χρησιμοποιεί τη σώμα του Πατέρα Περέζ για να μπει στο διαμέρισμα και να απαγάγει τη Λέια για την ψυχή της μητέρας της. Για να σώσει την κόρη της, η Μία προσπαθεί να πηδήξει έξω από το παράθυρο με την κούκλα, αλλά ο Τζον φτάνει εγκαίρως μαζί με την Έβελιν για να την σταματήσει. Η Έβελιν αποφασίζει να δώσει τη ζωή της στη θέση της Μία, ως εξιλέωση για το δυστύχημα που πιστεύει ότι προκάλεσε και σκότωσε την κόρη της, Ρούμπι, πριν από χρόνια. Καθώς η Έβελιν πεθαίνει, η οικογένεια επανενώνεται και η Λέια είναι πλέον ασφαλής.
Έξι μήνες αργότερα, η κούκλα αγοράστηκε βρέθηκε σε ένα παλαιοπωλείο, και μια μητέρα την πρόσφερε ως δώρο στην κόρη της Ντέμπι, μια φοιτήτρια νοσηλευτικής (αυτή είναι η σύνδεση μεταξύ των ταινιών Άναμπελ και Το Κάλεσμα).
Ανάπτυξη
Η ταινία αποτελεί ένα spin-off της ταινίας τρόμου του 2013 Το Κάλεσμα, εστιάζοντας στην προέλευση της κούκλας Άναμπελ που βλέπουμε στην αρχή της ταινίας. Η ταινία σχεδιάστηκε για να είναι αυτόνομη αλλά συλλογικά να εξυπηρετεί τους οπαδούς του Καλέσματος.
Κάστινγκ
Το κάστινγκ ανακοινώθηκε τον Ιανουάριο του 2014, με τους Άναμπελ Γουόλις και Γουόρντ Χόρτον να παίζουν τους πρωταγωνιστικούς ρόλους.
Γυρίσματα
Η κύρια μαγνητοσκόπηση ξεκίνησε στις 27 Ιανουαρίου 2014, στο The Book Shop στην Κοβίνα της Καλιφόρνια. Στις 25 Φεβρουαρίου 2014, η μαγνητοσκόπηση συνεχίστηκε σε ένα διαμέρισμα στη λεωφόρο South Normandie στην κομητεία του Λος Άντζελες, όπου η ομάδα 55 μελών συνέχισε τα γυρίσματα για αρκετές ημέρες. Ο σκηνοθέτης Λεονέτι και ο παραγωγός Σαφράν είπαν στους δημοσιογράφους ότι το σετ Άναμπελ ήταν «στοιχειωμένο» και ότι πίστευαν ότι «υπερφυσικά φαινόμενα» είχαν συμβεί εκεί λόγω της θεματολογίας της ταινίας.
Μουσική
Στις 24 Απριλίου 2014, ο Τζόζεφ Μπιζάρα προσλήφθηκε για να συνθέσει τη μουσική για την ταινία. Η WaterTower Music κυκλοφόρησε το soundtrack άλμπουμ στις 30 Σεπτεμβρίου 2014.
Box office
Η Annabelle κέρδισε 84,3 εκατομμύρια δολάρια στη Βόρεια Αμερική και 172,8 δολάρια σε άλλες περιοχές, συγκεντρώνοντας το συνολικό ποσό των 257 εκατομμυρίων δολαρίων, έναντι προϋπολογισμού παραγωγής 6,5 εκατομμυρίων δολαρίων. Στις Ηνωμένες Πολιτείες και τον Καναδά, η Annabelle είναι η δέκατη τέταρτη ταινία τρόμου / υπερφυσικού με τα υψηλότερα κέρδη.
Η πρόβλεψη των παραγωγών ήταν ότι, η Annabelle, θα κέρδιζε περίπου 25-27 εκατομμύρια δολάρια το πρώτο Σαββατοκύριακο. Ωστόσο, οι εκτιμήσεις έπεσαν έξω, καθώς η ταινία συγκέντρωσε 20–22 εκατομμύρια δολάρια. Η Annabelle κυκλοφόρησε στις 3 Οκτωβρίου 2014, σε 3.185 θέατρα στη Βόρεια Αμερική. Ήταν η πρώτη στο box office κατά την πρώτη ημέρα, κερδίζοντας 15,4 εκατομμύρια δολάρια. Το πρώτο τριήμερο, η ταινία κέρδισε την δεύτερη θέση στο box office με 37,1 εκατομμύρια δολάρια, δηλαδή κατά μέσο όρο 11,659 δολάρια ανά θέατρο από 3.185 θέατρα. Το εναρκτήριο άνοιγμα του Σαββατοκύριακου ήταν το ενδέκατο υψηλότερο του Οκτωβρίου και το μεγαλύτερο για μια ταινία τρόμου του 2014, ξεπερνώντας την πρεμιέρα του The Purge: Anarchy (που συγκέντρωσε το ποσό των 28,9 εκατομμυρίων δολαρίων). Ο Ντάν Φέλλμαν, πρόεδρος της εγχώριας διανομής της Warner Bros., είπε: "είχαμε μια υπέροχη καμπάνια για την ταινία και μια καλή ημερομηνία πρεμιέρας." Πρόσθεσε ότι το να είσαι ένα spin-off του Καλέσματος είναι δύσκολο, αλλά τελικά τα κατάφεραν. Η θεατρική παράσταση της ταινίας έληξε στις 18 Δεκεμβρίου 2014 και κέρδισε συνολικά 84 εκατομμύρια δολάρια, καθιστώντας την τριακοστή πέμπτη ταινία με τα υψηλότερα κέρδη του 2014 στις ΗΠΑ.
Η ταινία κυκλοφόρησε στη Ρωσία στις 26 Σεπτεμβρίου 2014, μια εβδομάδα πριν από την ευρεία κυκλοφορία της, και κέρδισε 2,1 εκατομμύρια δολάρια το εναρκτήριο Σαββατοκύριακο, κερδίζοντας την τρίτη θέση στο ρωσικό box office. Στο εξωτερικό, κατά το εναρκτήριο Σαββατοκύριακο, η ταινία κέρδισε 23,6 εκατομμύρια δολάρια από σχεδόν 3.300 οθόνες και 39 ξένες αγορές, συγκεντρώνοντας 60,8 εκατομμύρια δολάρια.
Αρκετά κερδοφόρες πρεμιέρες της Annabelle διεθνώς αναφέρθηκαν στη Γαλλία (3,4 εκατομμύρια δολάρια), στη Βραζιλία (3 εκατομμύρια δολάρια), στο Ηνωμένο Βασίλειο (3,1 εκατομμύρια δολάρια), στην Αργεντινή (1,2 εκατομμύρια δολάρια), στην Ισπανία (1,45 εκατομμύρια δολάρια) και στη Γερμανία (1,14 εκατομμύρια δολάρια). Έθεσε ένα νέο ρεκόρ πρεμιέρας όλων των εποχών για μια ταινία τρόμου στο Περού με 1,34 εκατομμύρια δολάρια, και η ταινία αποτελεί επίσης το δεύτερο μεγαλύτερο εναρκτήριο Σαββατοκύριακο της Warner Bros. όλων των εποχών εκεί. Στο Μεξικό, η ταινία κέρδισε 10,9 εκατομμύρια δολάρια το εναρκτήριο Σαββατοκύριακο και έσπασε το ρεκόρ για τη μεγαλύτερη πρεμιέρα μιας ταινίας τρόμου. Το εναρκτήριο Σαββατοκύριακο είναι επίσης το τρίτο μεγαλύτερο άνοιγμα συνολικά του 2014 πίσω από τους Maleficent και Transformers: Age of Extinction εκεί.
Από τις 13 Οκτωβρίου 2014, η Annabelle έγινε η ταινία τρόμου με τις υψηλότερες πωλήσεις στις Φιλιππίνες, κερδίζοντας πάνω από 121,33 εκατομμύρια ₱. Η ταινία ξεπέρασε το ρεκόρ του Insidious: Chapter 2 (113 εκατομμύρια ₱). Η ταινία έχει επίσης γίνει η ταινία τρόμου με τα υψηλότερα κέρδη στο Λίβανο αφού έμεινε στην κορυφή του box office για δύο Σαββατοκύριακα.
Κριτικές
Η Annabelle έλαβε γενικά αρνητικές κριτικές από κριτικούς, πολλοί από τους οποίους ένιωσαν την ταινία κατώτερη από το Κάλεσμα. Ο ιστότοπος συλλογής κριτικών Rotten Tomatoes αναφέρει βαθμολογία έγκρισης 29% με βάση 130 κριτικές, με μέση βαθμολογία 4,41 / 10. Η κριτικοί του ιστότοπου αναφέρουν, "Η Annabelle δανείζεται συνεχώς σκηνές από άλλες ταινίες τρόμου, κι έτσι δημιουργεί ένα περιεχόμενο φτηνό, που δεν μπορεί να συγκριθεί με τίποτα μπροστά στο μεγαλοπρεπές Κάλεσμα." Στο Metacritic, η ταινία έχει σταθμισμένο μέσο όρο βαθμολογίας 37 στα 100, με βάση 27 κριτικούς, δείχνοντας "γενικά δυσμενείς κριτικές". Το κοινό που ερωτήθηκε από το CinemaScore έδωσε στην ταινία έναν βαθμό "B" σε κλίμακα A + έως F.
Ο Frank Scheck του The Hollywood Reporter επέκρινε την ταινία για την φθηνή παραγωγή και το σενάριο, αλλά ήταν θετικός απέναντι στις ερμηνείες του καστ και είπε: "Η ταινία είναι τελικά τόσο τρομακτική και προβλέψιμη που δεν θα την ξεχάσετε."
Ο Scott Foundas του περιοδικού Variety, έδωσε μια θετική κριτική στην ταινία, αποκαλώντας την "εμπνευσμένη" αλλά φθηνή. Πρόσθεσε: "Ένα εκπτωτικό spinoff μετά από την μεγάλη επιτυχία του Τζέιμς Γουάν, Το Κάλεσμα, που (εν μέρει) αντιστοιχεί σε ακατέργαστα εφέ σοκ, αλλά στερείται ατμόσφαιρας. Σχεδιάστηκε κυρίως για την επώνυμη, ανατριχιαστική κούκλα (που ξεπερνά εύκολα τους ανθρώπινους συμπατριώτες της σε τρομακτικότητα), αυτή η γρήγορη WB / New Line ταινία, είναι μακράν η καλύτερη ταινία τρόμου της χρονιάς ".
Ο Pete Hammond του Deadline.com έδωσε μια θετική κριτική στην ταινία και είπε ότι η τρομακτική παράσταση της κούκλας του θύμισε τον Chucky στο Child's Play. Πρόσθεσε επίσης, "Η Annabelle μπορεί να προσελκύσει τους θαυμαστές τρόμου τον συγκεκριμένο μήνα του Χάλογουιν, και θα τρελαθούν με αυτή τη ταινία."
Πρίκουελ
Τον Οκτώβριο του 2014, ο Fellman είπε στην The Washington Post ότι το στούντιο ετοιμάζει ένα πρίκουελ της ταινίας, δηλαδή μία συνέχεια στο Σύμπαν Του Καλέσματος. Τον Οκτώβριο του 2015, αναφέρθηκε ότι ο Γκάρυ Νταυμπερμαν θα επέστρεφε για να γράψει το σενάριο. Στις 22 Μαρτίου 2016, η Warner Bros. ανακοίνωσε την ημερομηνία κυκλοφορίας της ταινίας στις 19 Μαΐου 2017, με σκηνοθέτη τον Ντέιβιντ Φ. Σάντμπεργκ, σκηνοθέτη της ταινίας Μη σβήσεις το φως.
Τον Ιούνιο του 2016, η Μιράντα Ότο και η Στέφανι Σίγκμαν πρωταγωνίστησαν στο πρίκουελ, με όνομα Annabelle: Creation. Η ιστορία επικεντρώνεται σε έναν κουκλοποιό και τη σύζυγό του, της οποίας η κόρη πεθαίνει τραγικά σε μικρή ηλικία. Δώδεκα χρόνια αργότερα, αποφασίζουν να ανοίξουν το σπίτι τους σε μια καλόγρια και κάποια κορίτσια από ένα κλειστό ορφανοτροφείο, και να τους φιλοξενήσουν. Όταν η Άναμπελ αντιλαμβάνεται την παρουσία τους, το καταφύγιο τους μετατρέπεται σε ένα ανατριχιαστικό σπίτι του τρόμου.
Σίκουελ
Τον Απρίλιο του 2018, η Warner Bros. ανακοίνωσε την 3η Ιουλίου 2019 ως ημερομηνία κυκλοφορίας μιας νέας ταινίας χωρίς ακόμη επίσημο τίτλο στο Σύμπαν Του Καλέσματος. Αργότερα εκείνο το μήνα, ανακοινώθηκε ότι η ταινία θα ήταν μια τρίτη ταινία Annabelle, με τον Γκάρυ Νταυμπερμαν ως σεναριογράφο αλλά και ως σκηνοθέτη. Ο τίτλος της ταινίας, Annabelle Comes Home, αποκαλύφθηκε τον Μάρτιο του 2019. Τον Μάιο του 2019, η ημερομηνία κυκλοφορίας της ταινίας μεταφέρθηκε στις 26 Ιουνίου 2019.
Παραπομπές
Κατηγορία:Αμερικανικές ταινίες Κατηγορία:Ταινίες του 2014 Κατηγορία:Αγγλόφωνες ταινίες Κατηγορία:Αμερικανικές θρίλερ ταινίες τρόμου Κατηγορία:Κούκλες στη μυθοπλασία Κατηγορία:Ταινίες παραγωγής New Line Cinema Κατηγορία:Αμερικανικές ταινίες τρόμου Κατηγορία:Αμερικανικές θρίλερ ταινίες Κατηγορία:Υπερφυσικές θρίλερ ταινίες Κατηγορία:Υπερφυσικές ταινίες τρόμου
Χούλιο Κάρο Μπαρόχα
Ο Χούλιο Κάρο Μπαρόχα (Julio Caro Baroja, Μαδρίτη, 1914 - Μπέρα δε Μπιδασόα, Ναβάρα, 1995) ήταν Ισπανός ανθρωπολόγος, γλωσσολόγος, ιστορικός και λαογράφος. Ανιψιός του συγγραφέα Πίο Μπαρόχα υπήρξε ένας από τους σημαντικότερους μελετητές των παραπάνω επιστημών κατά το δεύτερο μισό του 20ού αιώνα στην Ισπανία και μέλος της Βασιλικής Ισπανικής Ακαδημίας και της Βασιλικής Ακαδημίας της Ιστορίας.
Βιογραφία και έργο
Έλαβε το διδακτορικό του δίπλωμα στην ιστορία από το Πανεπιστήμιο της Μαδρίτης αλλά εξαρχής απέρριψε την ακαδημαϊκή καριέρα. Οι δημοσιεύσεις του ενσωμάτωσαν τα ποικίλα ενδιαφέροντά του, από τις λαϊκές γιορτές και το καρναβάλι μέχρι τις αραβικές τεχνικές άρδευσης και τις εθνικές μειονότητες (Δυτική Σαχάρα, οι μουσουλμάνοι στο βασίλειο της Γρανάδας και οι Εβραίοι στη νεώτερη Ισπανία). Οι πολυάριθμες μελέτες του γύρω από τους Βάσκους υπήρξαν μια σημαντική συνεισφορά στη διαχρονική μελέτη της ευρύτερης Χώρας των Βάσκων, έχοντας ο ίδιος βασκική καταγωγή.
Εξωτερικοί σύνδεσμοι
Κατηγορία:Ισπανοί φιλόλογοι Κατηγορία:Ισπανοί γλωσσολόγοι Κατηγορία:Ισπανοί εθνολόγοι Κατηγορία:Ισπανοί ιστορικοί Κατηγορία:Μέλη της Βασιλικής Ισπανικής Ακαδημίας
Μαάρβας
Ο Μαάρβας ή Μαάρβαλ (fl. 2ος αι. π.Χ.) ήταν Καρχηδόνιος στρατιωτικός που έδρασε κατά τον Β΄ Καρχηδονιακό Πόλεμο, ως αξιωματικός του Αννίβα. Επρόκειτο για έναν από τους πιο διαδεκριμένους στρατηγούς του Αννίβα, αλλά υπήρξε και επικριτικός προς την τακτική του. Σύμφωνα με τον Τίτο Λίβιο, όταν μετά τη νικηφόρα μάχη των Καννών ο Αννίβας προτίμησε να μην προελάσει προς την πόλη της Ρώμης, ο Μαάρβας απάντησε ότι ενώ γνώριζε πώς να πάρει τη νίκη στη μάχη, δεν ήξερε πώς να την αξιοποιήσει.
Όνομα
Το όνομα του Μαάρβα στην φοινικική γλώσσα ήταν Maharbal και σήμαινε «Βάαλ, σπεύσε». Όσον αφορά την ελληνική απόδοση, ο μεν Πολύβιος το ελληνικοποίησε σε Μαάρβας, ο δε Αππιανός έμεινε κοντά στο πρωτότυπο, χρησιμοποιώντας το Μαάρβαλ.
Καταγωγή και αρχική δράση
Ήταν γιος κάποιου Ιμίλκα, πιθανώς πολιτικού συμμάχου του Αννίβα. Ο Φροντίνος γράφει πως ο Μαάρβας κατέπνιξε την εξέγερση μιας αφρικανικής φυλής αναμειγνύοντας μανδραγόρα με μεγάλες ποσότητες κρασιού, το οποίο άφησε να πέσει στα χέρια του εχθρού. Όταν οι Αφρικανοί ήπιαν το κρασί και δηλητηριάστηκαν, ο Μαάρβας επιτέθηκε ανενόχλητος. Ωστόσο, δεν πρόκειται για επιβεβαιωμένο συμβάν, καθώς ο Πολύαινος αποδίδει ένα παρόμοιο τέχνασμα σε άλλο Καρχηδόνιο στρατηγό.
Πρώτες μάχες στον Β΄ Καρχηδονιακό Πόλεμο
Το 219 π.Χ., ο καρχηδονιακός στρατός πολιορκούσε την πόλη Άρση, στην Ιβηρική χερσόνησο. Ο Αννίβας είχε θέσει ως επικεφαλής της πολιορκίας τον Μαάρβα, ο οποίος δρούσε με μεγάλη αποφασιστικότητα και ενεργητικότητα. Με τη χρήση πολιορκητικών κριών κατέστρεψε ένα μέρος των τειχών της πόλης και με την άφιξη του Αννίβα, η πόλη κατελήφθη με βαριές απώλειες και για τις δύο πλευρές.
Φτάνοντας στην Ιταλική χερσόνησο, ο Μαάρβας αποσπάστηκε στο ιππικό και λεηλάτησε περιοχές γύρω από τον Πάδο ποταμό. Ένωσε ξανά τις δυνάμεις του με τον Αννίβα για τη μάχη του Τίκινου ποταμού, κοντά στη σημερινή Παβία, το Νοέμβριο του 218 π.Χ. Αρχηγός του ρωμαϊκού στρατεύματος ήταν ο Πόπλιος Κορνήλιος Σκιπίων, πατέρας του νεαρού τότε Σκιπίωνα Αφρικανού. Επρόκειτο για την πρώτη νίκη του Αννίβα και έγινε ξεκάθαρη η υπεροχή του καρχηδονιακού ιππικού έναντι του ρωμαϊκού.
Μάχη της λίμνης Τρασιμένης
Η επόμενη σύγκρουση στην οποία αναφέρεται ο Μαάρβας, είναι αυτή κοντά στη λίμνη Τρασιμένη, στην κεντρική Ιταλία. Σε μια μάχη που έχει χαρακτηριστεί ως «η σπουδαιότερη ενέδρα στην ιστορία», ο καρχηδονιακός στρατός νίκησε κατά κράτος τους Ρωμαίους, οι οποίοι έχασαν τους μισούς στρατιώτες τους. Μεταξύ των θυμάτων ήταν και ο ύπατος Γάιος Φλαμίνιος Νέπος, του οποίου το αποκεφαλισμένο σώμα δε βρέθηκε και παρέμεινε άθαφτο. Μια ομάδα 6.000 Ρωμαίων οχυρώθηκε σε ένα κοντινό χωριό και μετά τη μάχη, ο Μαάρβας στάλθηκε να τους πολιορκήσει. Τους έπεισε να παραδώσουν τα όπλα, εγγυόμενος ότι θα ήταν ελεύθεροι να φύγουν όποτε το επιθυμούσαν. Ο Αννίβας, ισχυριζόμενος ότι ο Μαάρβας δεν είχε την εξουσία να αποφασίσει ο ίδιος, ελευθέρωσε μόνο όσους κατάγονταν από άλλες ιταλικές πόλεις και κράτησε ως αιχμαλώτους τους Ρωμαίους πολίτες.
Ο Γναίος Σερβίλιος Γέμινος, ο έτερος ύπατος της Ρωμαϊκής Δημοκρατίας, βρισκόταν ήδη σε κινητοποίηση όταν έγινε η μάχη, ώστε να συνενωθεί με τον στρατό του Γάιου Φλαμίνιου. Είχε θέσει τον αντιπραίτορα Γάιο Κεντήνιο επικεφαλής μιας δύναμης 4.000 ιππέων, η οποία προπορευόταν. Ο Μαάρβας, με λογχοφόρους και μέρος του ιππικού, επιτέθηκε στον Κεντήνιο, φονεύοντας τους μισούς στρατιώτες του και αιχμαλωτίζοντας του υπόλοιπους σε έναν κοντινό λόφο. Αργότερα, στάλθηκε με Νουμίδες ιππείς να λεηλατήσει την ύπαιθρο του Φαλέρνουμ, στη σημερινή επαρχία Καζέρτα.
Μάχη των Καννών
Η συμμετοχή του Μαάρβα στη μάχη των Καννών τον Αύγουστο του 216 π.Χ. δεν είναι επιβεβαιωμένη. Ο Λίβιος γράφει ότι διοικούσε την αποτελούμενη από Νουμίδες πολεμιστές δεξιά πτέρυγα των στρατευμάτων, ενώ ο Αππιανός τον αναφέρει ως επικεφαλής μια εφεδρικής δύναμης 1000 ιππέων. Εν αντιθέσει, ο Πολύβιος δεν αναφέρει καθόλου το όνομά του. Στην αρχή της μάχης, σύμφωνα με την περιγραφή του Αππιανού, ο Αννίβας μαζί με τον Μαάρβα οδήγησαν το ιππικό βγάζοντας «κραυγή βαρβαρική», με σκοπό να τρομάξουν τον εχθρό. Τελικά, οι Καρχηδόνιοι και οι συμμάχοι τους κατατρόπωσαν το ρωμαϊκό στρατό.
Ο Λίβιος αναφέρει μια στιχομυθία μεταξύ Μαάρβα και Αννίβα, στην οποία ειπώθηκε η περίφημη φράση του πρώτου. Μετά τη μάχη, οι αξιωματικοί συγκεντρώθηκαν γύρω από τον Αννίβα, συγχαίροντάς τον για τη θαυμάσια αυτή νίκη και ισχυρίστηκαν ότι τώρα οι στρατιώτες θα μπορούσαν να ξεκουραστούν. Ωστόσο, ο Μαάρβας τον παρότρυνε να μη χάσουν καιρό και να βαδίσουν άμεσα κατά της Ρώμης, λέγοντας μάλιστα ότι σε πέντε μόνο ημέρες θα βρίσκεται νικητής στο Καπιτώλιο. Ο Αννίβας εκτίμησε τον ζήλο του στρατηγού του, αλλά χρειαζόταν χρόνο για να οργανώσει τα σχέδιά του. Ο Μαάρβας απάντησε: «''Αλήθεια, οι θεοί δε χαρίζουν όλα τους τα δώρα σε έναν άνθρωπο μόνο. Ξέρεις πώς να κερδίσεις μια μάχη, Αννίβα, αλλά δεν ξέρεις πώς να εκμεταλλευτείς τη νίκη σου''».
Την ίδια σκηνή αναφέρουν και άλλοι ιστορικοί της αρχαιότητας και του Μεσαίωνα, όπως ο Λεύκιος Ανναίος Φλώρος και ο Ιωάννης Ζωναράς. Ο Πλούταρχος αναφέρει ότι τα λόγια αυτά τα είπε κάποιος Βάρκας. Ίσως η πηγή του ανέφερε, λανθασμένα, ότι ο αξιωματικός που είπε αυτά τα λόγια ήταν συγγενής του Αννίβα. Σήμερα, πάντως, πολλοί αμφισβητούν το εν λόγω συμβάν ως προϊόν φαντασίας.
Ο Λίβιος ισχυρίζεται πως αυτή η καθυστέρηση ήταν που τελικά έσωσε τη Ρώμη και μέχρι σήμερα μερίδα ιστορικών έχει υιοθετήσει την άποψη ότι η τελική απόφαση ήταν λανθασμένη. Ωστόσο, οι περισσότεροι σύγχρονοι συγγραφείς συμφωνούν με την επιλογή του Αννίβα. Κατ' αρχάς, ήταν αδύνατον για τον καρχηδονιακό στρατό να φτάσει τόσο γρήγορα στη Ρώμη. Η τροφοδοσία του στρατού ήταν δύσκολη και ο υπάρχων εξοπλισμός δεν επέτρεπαν την πολιορκία της πόλης. Επιπλέον, η Ρώμη δεν ήταν τελείως απροστάτευτη και υπήρχε ο κίνδυνος παγίδευσης ανάμεσα στα τείχη της πόλης και σε ενισχύσεις που θα ερχόντουσαν από το νότο.
Μετά τις Κάννες
Η τελευταία αναφορά στον Μαάρβα γίνεται στη μάχη του Κασίλινουμ (χειμώνας του 216 π.Χ.), μιας μικρής πόλης στην Καμπανία. Η φρουρά της πόλης προέβαλλε γενναία αντίσταση και ο Μαάρβας μολονότι διοικούσε μια ομάδα επίλεκτων πολεμιστών, δεν κατάφερε να την αλώσει, παρά μόνο μετά από επέμβαση του Αννίβα με περισσότερες δυνάμεις. Θεωρείται ότι πέθανε στην πολιορκία του Κασίλινουμ ή λίγο αργότερα.